smcproject/ml-wiki-sentences huggingface dataset:
കുഴിയിൽനിന്ന് മുകളിലേക്കുയർന്നാണതിന്റെ നിൽപ്പ്.
ലക്ഷ്യങ്ങളും ഉദ്ദേശ്യങ്ങളും
പ്രധാനമായും നാലു ലക്ഷ്യങ്ങളാണ് MSL ദൗത്യത്തിനുള്ളത്: ജീവന്റെ നിലനില്പിനെ സഹായിക്കുന്ന എന്തെങ്കിലും ഘടകങ്ങളുണ്ടോ എന്ന അന്വേഷണം.
ചൊവ്വയിലെ കാലാവസ്ഥയെ കുറിച്ചുള്ള പഠനം ചൊവ്വയുടെ ഭൂമിശാസ്ത്ര പഠനം മനുഷ്യനെ വഹിച്ചു കൊണ്ടുള്ള ചൊവ്വാദൗത്യത്തിന് സാഹചര്യമൊരുക്കൽ.
ഇവ കൂടാതെ താഴെ പറയുന്ന ഉദ്ദേശ്യങ്ങൾ കൂടി ഈ ദൗത്യത്തിനുണ്ട്.
ചൊവ്വയുടെ പ്രതലത്തിലെ ധാതുദ്രവ്യങ്ങളുടെ ഘടന മനസ്സിലാക്കൽ ജീവനു കാരണമാകുന്ന അടിസ്ഥാന രാസപദാർത്ഥങ്ങളുടെ സാന്നിദ്ധ്യം അന്വേഷിക്കൽ ചൊവ്വയിലെ പാറകളുടെയും മണ്ണിന്റെയും രൂപീകരണത്തെയും പരിവർത്തനത്തെയും കുറിച്ച് പഠിക്കൽ ചൊവ്വയുടെ കാലാവസ്ഥയിൽ ദീർഘകാലാടിസ്ഥാനത്തിൽ(400 കോടി വർഷം) ഉണ്ടായിട്ടുള്ള മാറ്റങ്ങളെ കുറിച്ചുള്ള പഠനം ജലം, കാർബ്ബൺ ഡൈ ഓക്സൈഡ് എന്നിവയുടെ ഇപ്പോഴുള്ള അവസ്ഥ, വിതരണം, ചാക്രികത എന്നിവ പഠിക്കൽ ചൊവ്വയിലെ വികിരണങ്ങളുടെ സ്വഭാവത്തെ കുറിച്ചുള്ള പഠനം Schematic diagram of the planned rover components.
ചൊവ്വ, കണ്ണൂർ ജില്ല ഇംഗ്ലീഷ് വിലാസം https://ml.wikipedia.org/wiki/Chovva
11°52′0″N 75°23′0″E ﻿ / ﻿ 11.86667°N 75.38333°E ﻿ / 11.86667; 75.38333
കണ്ണൂർ ജില്ലയിലെ കണ്ണൂർ നഗരത്തിൻ്റെ ഒരു പ്രാന്തപ്രദേശമാണ് ചൊവ്വ .
കണ്ണൂർ നഗരത്തിന് തെക്കായി സ്ഥിതിചെയ്യുന്നു.
ദേശീയപാത 17 ചൊവ്വയിലൂടെ കടന്നുപോകുന്നു.
ചൊവ്വ എന്ന പേരിൽ മൂന്നു സ്ഥലങ്ങൾ തൊട്ടടുത്ത പ്രദേശങ്ങളായി കണ്ണൂരിലുണ്ട്.
മേലേ ചൊവ്വ, ഇടച്ചൊവ്വ, താഴേ ചൊവ്വ എന്നിവയാണു ഈ പ്രദേശങ്ങൾ.
ചിത്രശാല ഇൻകം ടാക്സ് ക്വാർട്ടേർസ് എടച്ചൊവ്വ, കണ്ണൂർ Kannur South എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൊറിത്തവള ഇംഗ്ലീഷ് വിലാസം https://ml.wikipedia.org/wiki/Duttaphrynus_melanostictus
പിൻഭാഗം പാർശ്വഭാഗം
തെക്കേ ഏഷ്യയിലും തെക്കുകിഴക്കേ ഏഷ്യയിലും പ്രത്യേകിച്ച് വ്യാപകമായി കാണപ്പെടുന്ന ഒരു തവളയാണ് ചൊറിത്തവള അഥവാ Common Indian Toad (Common Asian Toad).
( ശാസ്ത്രീയനാമം : Duttaphrynus melanostictus ) .
20 cm (8 in) വരെ നീളം വയ്ക്കാറുണ്ട്.
മഴയ്ക്കു ശേഷം ഇവയുടെ കറുത്ത വാൽ‌മാക്രികളെ വ്യാപകമായി കാണാറുണ്ട്.
ഇവയുടെ സവിശേഷമായ മുഴകൾ ഇവയെപ്പറ്റിയുള്ള പഠനത്തെ സഹായിക്കുന്നുണ്ട് വ്യാപനവും കാണുന്ന ഇടങ്ങളും
വടക്കൻ പാകിസ്ഥാൻ മുതൽ നേപ്പാൾ, ബംഗ്ലാദേശ്, ഇന്ത്യ, ആൻഡമാൻ നിക്കോബാർ ദ്വീപുകൾ, ശ്രീലങ്ക, മ്യാൻമർ, തായ്‌ലൻഡ്, ലാവോസ്, വിയറ്റ്നാം, കംബോഡിയ, തെക്കൻ ചൈന, തായ്‌വാൻ, ഹോങ്കോങ്, മക്കാവു തുടങ്ങി മലേഷ്യ, സിംഗപ്പൂർ, ഇന്തോനേഷ്യൻ ദ്വീപുകൾ സുമാത്ര, ജാവ, ബോർണിയോ, അനംബാസ്, നതുന ദ്വീപുകൾ എന്നിവിടങ്ങളിലൊക്കെ ഇവ വ്യാപകമായി കാണപ്പെടുന്നു.
സമുദ്രനിരപ്പിൽ നിന്ന് 1,800 മീറ്റർ (5,900 അടി) വരെ ഉയരത്തിൽ ഇവയെ കണ്ടതായി രേഖപ്പെടുത്തിയിട്ടുണ്ട്.
താഴ്ന്ന പ്രദേശങ്ങൾ, നദീതീരങ്ങൾ, മനുഷ്യവാസമേഖലകളായ കാർഷിക, നഗര പ്രദേശങ്ങൾ എന്നിവിടങ്ങളിലൊക്കെയാണ് കൂടുതലായും കണ്ടുവരുന്നത്.
നിബിഡവനങ്ങളിൽ ഇവ അപൂർവമാണ്.
പുറത്തേക്കുള്ള കണ്ണികൾ വിക്കിസ്പീഷിസിൽ ചൊറിത്തവള എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Duttaphrynus melanostictus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൊവ്വ (ദിവസം) ഇംഗ്ലീഷ് വിലാസം https://ml.wikipedia.org/wiki/Tuesday
ഒരാഴ്ചയിൽ തിങ്കളാഴ്ചയ്ക്കും ബുധനാഴ്ചയ്ക്കും ഇടയിൽ വരുന്ന ദിവസമാണ് ചൊവ്വാഴ്ച .
ഐഎസ്ഒ 8601 പ്രകാരം ആഴ്ചയിലെ രണ്ടാമത്തെ ദിവസമായി ഇത് കണക്കാക്കപ്പെടുന്നു.
പല രാജ്യങ്ങളിലും ചൊവ്വാഴ്ചയെ ഇതേ രീതിയിൽ കണക്കാക്കുന്നു.
എന്നാൽ ഇന്ത്യ , അമേരിക്കൻ ഐക്യനാടുകൾ , കാനഡ , ജപ്പാൻ തുടങ്ങിയ രാജ്യങ്ങളിൽ ചൊവ്വാഴ്ച ആഴ്ചയിലെ മൂന്നാമത്തെ ദിവസമാണ്.
ചൊറിയൻ പാറത്തവള
പശ്ചിമഘട്ടത്തിലെ ആനമല കുന്നുകളിൽ കണ്ടുവരുന്ന ഗുരുതരമായ വംശനാശ ഭീഷണിയുള്ള ഒരു തവളവർഗ്ഗമാണ് ചൊറിയൻ പാറത്തവള (Indirana phrynoderma ).
വളരെ അപൂർവ്വമായ ഈ തവള സ്പീഷ്യസ്  ഇലപൊഴിയുന്ന ഉഷ്ണമേഖലാ മഴക്കാടുകളിൽ വസിക്കുന്നു.
മരം ശേഖരിക്കുന്നതുമൂലം ഗുരുതരമായ ആവാസവ്യവസ്ഥാ ഭീഷണി നേരിട്ടുകൊണ്ടിരിക്കുകയാണ് ഈ തവള .
അവലംബം Sallywalkerana phrynoderma എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചൊവ്വന്നൂർ ഇംഗ്ലീഷ് വിലാസം https://ml.wikipedia.org/wiki/Chowwannur
10°39′0″N 76°5′0″E ﻿ / ﻿ 10.65000°N 76.08333°E ﻿ / 10.65000; 76.08333
കേരളത്തിലെ തൃശ്ശൂർ ജില്ലയിലെ കുന്നംകുളത്തിനടുത്ത് സ്ഥിതി ചെയ്യുന്ന ഒരു ഗ്രാമമാണ് ചൊവ്വന്നൂർ.
ചൊവ്വന്നൂർ പഞ്ചായത്തിന്റെ ഭാഗമാണ് ഈ ഗ്രാമം.
കുന്നംകുളത്തിനും വടക്കാഞ്ചേരിക്കുമിടയിലാണ്‌ ഈ ഗ്രാമം സ്ഥിതിചെയ്യുന്നത്.
പ്രാചീന കാലഘട്ടത്തിലെ ഒരു ഗുഹ ചൊവ്വന്നൂരിൽ കണ്ടെത്തിയിട്ടുണ്ട്.
ഇന്ത്യൻ പുരാവസ്തുഗവേഷണ വിഭാഗം ഇപ്പോൾ ഇവിടം മതിൽ കെട്ടി സംരക്ഷിച്ചിരിക്കുകായാണ്‌.
ചൊവന്നൂരിലെ കല്ലഴിക്കുന്ന് എന്ന് സ്ഥലം ചലച്ചിത്ര ഷൂട്ടിംഗിന്‌ പേരുകേട്ട സ്ഥലമാണ്‌.
{[തെളിവ്}} കലശമലക്കുന്ന് എന്ന പേരിലും ഇത് അറിയപ്പെടുന്നു.
നരിമടക്കുന്ന് എന്ന പേരിൽ ഒരു ഗുഹയുണ്ട് ഇവിടെ.
പണ്ടുകാലത്ത് ഇവിടെ നരികൾ താമസിച്ചിരുന്നുവെന്ന് പറയപ്പെടുന്നു.
കുന്നിൻ താഴ്‌വരയിൽ ശിവ പ്രതിഷ്ഠയുള്ള ഒരു അമ്പലമുണ്ട്.
സമീപത്തായി  ശുദ്ധജലം ലഭിക്കുന്ന ചോലക്കാടും സ്ഥിതി ചെയ്യുന്നു.
കത്തുന്ന വേനലിൽ പോലും ഇവിടെ തെളിനീർ ഒഴുകികൊണ്ടിരിക്കും.
ചൊവ്വൻനൂരിലെ നെല്ലുകുത്തുമിൽ  വളരെ പ്രസിദ്ധമായിരുന്നു.
അയൽ ഗ്രാമങ്ങളായ കാണിപ്പയ്യൂർ , പഴുന്നാന , പന്തലൂർ എന്നിവിടങ്ങളിൽ നിന്നും വെള്ളറക്കാട് , പന്നിത്തടം തുടങ്ങിയ ദൂരഗ്രാമങ്ങളിൽനിന്നും ജനങ്ങൾ നെല്ലുമായി വന്നിരുന്നു.
ചൊവ്വന്നൂരിൽ നിന്നും പാറേമ്പാടം എന്ന ഗ്രാമത്തിലേക്കുള്ള റോഡാണ്‌ അയ്യപ്പത്ത് റോഡ്.
പാറേമ്പാടം ഗ്രാമത്തിലൂടെയാണ് കുന്നംകുളം- ചാലിശ്ശേരി റോഡും കുന്നംകുളം- കോഴിക്കോട് റോഡും കടന്നുപോവുന്നത്.
ഈ ഒറ്റ റോഡ്‌ പെരുമ്പിലാവിൽ വെച്ച് രണ്ടായി പിരിയുന്നു.
ഒന്ന് ചങ്ങരംകുളം , എടപ്പാൾ വഴി കോഴിക്കോട്ടേക്കും മറ്റൊന്ന് ചാലിശ്ശേരി , കൂറ്റനാട് , പട്ടാമ്പി , ഒറ്റപ്പാലം വഴി പാലക്കാട്ടേക്കും പോകുന്നു.
അയ്യപ്പത്ത് റോഡിനിരുവശവുമുള്ള മരങ്ങൾ തണൽ വിരിച്ചു യാത്രക്കാർക്ക് ആശ്വാസമേകുന്നു.
ചൊവ്വന്നൂരിൽ ഒരു കുരിശുപള്ളിയും സ്ഥിതി ചെയ്യുന്നു.
ബസ്സ്റ്റോപ്പിനടുത്തുള്ള വഴിയിലൂടെയാണ് ചൊവ്വന്നൂർ പെൺ വിദ്യാലയത്തിലേക്കും നരിമട എന്ന കല്ലഴികുന്നിലെക്കുമുള്ള വഴികൾ.
ആ വഴി അവസാനിക്കുന്നത്  പാറേമ്പാടത്താണ് .
ചൊവ്വന്നൂർ ഗുഹയുടെ മുന്നിലൂടെയുള്ള വഴിയിലൂടെ കാണിപ്പയ്യൂരിലെക്കും പോകാവുന്നതാണ് കുന്നംകുളത്ത് വലിയ പരിപാടികൾ ഘോഷയാത്രകൾ എന്നിവ നടത്തപ്പെടുകയാനെക്കിൽ ചൊവ്വന്നൂർ വഴി വരുന്ന വാഹന യാത്രക്കാരെ ഗുഹയുടെ മുന്നിലൂടെയുള്ള വഴിയിലൂടെ തിരിച്ചുവിടാറുണ്ട്  ഈ വഴിയിലൂടെ കുന്നംകുളം, ഗുരുവായൂർ , ചാവക്കാട് , കാണിപ്പയ്യൂർ , തൃശ്ശൂർ , കേച്ചേരി , ചൂണ്ടൽ എന്നിവിടങ്ങളിലേക്കുള്ള വഴികളിൽ എത്തിച്ചേരാം.
ചൊവ്വന്നൂർ ബ്ലോക്കിന്റെ ആസ്ഥാനം കാണിപ്പയ്യൂർ ഗ്രാമത്തിൽ സ്ഥിതി ചെയ്യുന്നു.
ചൊവ്വന്നൂർ, പോർക്കുളം , കാട്ടകാമ്പാൽ , ചൂണ്ടൽ , കണ്ടാണിശ്ശേരി , കടവല്ലൂർ എന്നീ 6 ഗ്രാമപഞ്ചായത്തുകളാണ് ചൊവ്വന്നുർ ബ്ലോക്കിന്റെ കീഴിൽ വരുന്നത്.
Chowannur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഡി.ഡി. കൊസാംബി ഇംഗ്ലീഷ് വിലാസം https://ml.wikipedia.org/wiki/Damodar_Dharmananda_Kosambi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചരിത്രകാരനും ഗണിതശാസ്ത്രജ്ഞനുമായ  ദാമോദർ ധർമാനന്ദ കൊസാംബി എന്ന ഡി.ഡി. കൊസാംബി ഗോവയിലെ സാങ്കോയിലിൽ ജനിച്ചു.
ജൈവശാസ്ത്രജ്ഞൻ.
ഭാരതീയപുരാവസ്തുശാസ്ത്രം, വംശപഠനം,  നാണയവിജ്ഞാനീയം,സാമ്പത്തികശാസ്ത്രം എന്നിവയിലൂന്നിയ ചരിത്രപഠനത്തിനു തുടക്കം കുറിച്ചത് അദ്ദേഹമായിരുന്നു.
ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ ഗണിതശാസ്ത്രവകുപ്പിന്റെ  അദ്ധ്യക്ഷനായി സേവനം അനുഷ്ഠിച്ചിരുന്ന കൊസാംബി  ഭാരതത്തിന്റെ പ്രാചീന ചരിത്ര ഗവേഷണത്തിൽ തന്റേതായ സംഭാവനകൾ നൽകിയിട്ടുണ്ട്.
1907 ജൂലൈ 31 നു ജനിച്ചു.
പോർത്തുഗീസ് കോളനിയായിരുന്ന ഗോവയിലാണ്‌ അദ്ദേഹം ജനിച്ചത്.
ഗൗതമബുദ്ധനേയും അദ്ദേഹത്തിന്റെ കാലത്തേയും തത്ത്വചിന്തകളെക്കുറിച്ചുമുള്ള പഠനത്തിൽ  സംഭാവനകൾ നൽകിയ പിതാവ് ധർമ്മാനന്ദ് കൊസാംബി യിൽ നിന്നും ചെറുപ്പംതൊട്ടേ ഭാരതീയ പൈതൃകത്തിലും ചരിത്രത്തിലും ദാമോദർ അറിവ് നേടിയിരുന്നു.
പൂനെയിലെ ന്യൂ ഇംഗ്ലീഷ് സ്കൂളിലായിരുന്നു പ്രാഥമിക വിദ്യാഭ്യാസം.
തുടർന്ന് പതിനൊന്നാം വയസ്സിൽ ഹാർവാർഡ് സർവകലാശാലയിലെ അദ്ധ്യാപകനായിരുന്ന  പിതാവിനോടൊപ്പം അമേരിക്കയിലെത്തി.
ഹാർവാർഡിനോടൊപ്പമുണ്ടായിരുന്ന കേംബ്രിഡ്ജ് ലാറ്റിൻ സ്കൂളിൽ നിന്നും പഠനം പൂർത്തിയാക്കിയ അദ്ദേഹം ഹാർവാർഡിൽ നിന്നും ബിരുദപഠനം പൂർത്തിയാക്കി.
ഗണിതവും ചരിത്രവും ഭാഷകളുമായിരുന്നു വിഷയങ്ങൾ.
ഈ കാലത്തിനുള്ളിൽ തന്നെ ഇംഗ്ലീഷ്, ഗ്രീക്ക്, ലാറ്റിൻ, ഫ്രഞ്ച്, ജർമ്മൻ എന്നീ ഭാഷകളിൽ അദ്ദേഹം അവഗാഹം നേടി.
മാതൃഭാഷയായ മറാഠിക്കു പുറമേ സംസ്കൃതത്തിലും അദ്ദേഹത്തിനു അവഗാഹമുണ്ടായിരുന്നു.
കൂട്ടി.
അദ്ദേഹത്തിന്റെ അടിസ്ഥാന വിശേഷവത്കരണം (Basic specialisation) ഗണിതശാസ്ത്രവും സ്റ്റാറ്റിസ്റ്റിക്കൽ തിയറിയും ജനിതകവുമായിരുന്നു.
1939-ൽ നാട്ടിൽ തിരിച്ചെത്തിയശേഷം അലിഗഡ് മുസ്ലീം സർവ്വകലാശാല, ബനാറസ് ഹിന്ദു സർവകലാശാല എന്നിവിടങ്ങളിൽ അദ്ധ്യാപകനായി.1942-ൽ പൂനെയിൽ അദ്ദേഹം സ്ഥിരതാമസമാക്കുകയും അവിടത്തെ ഫെർഗൂസൻ കോളേജിൽ ഗണിതശാസ്ത്ര പ്രൊഫസറായി പ്രവേശിക്കുകയും ചെയ്തു.
അച്ഛൻ ധർമ്മാനന്ദും അവിടെ വളരെക്കാലം അദ്ധ്യാപകനായിരുന്നു.
1946 വരെ അദ്ദേഹം അവിടെ തുടർന്നു.
ഈ നീണ്ട 14 വർഷക്കാലമാണ്‌ ദാമോദർ കൊസംബിയുടെ വൈജ്ഞാനിക ലോകം അരികും മൂലയുമില്ലാതെ രൂപം കൊണ്ടത്.
അദ്ദേഹം തന്റെ സവിശേഷവത്കരണമായ ഗണിതശാസ്ത്രത്തെ ജനിതകം, ജീവശാസ്ത്രം, എന്നീ മേഖലകളിലേക്കും ഉപയോഗിക്കാൻ തുടങ്ങി.
താമസിയാതെ ഇത് സാമൂഹ്യശാസ്ത്രരംഗത്തേക്ക് വ്യാപിച്ചതോടെ അദ്ദേഹം തന്റെ യഥാർത്ഥ ബൗദ്ധികമേഖല കണ്ടെത്തിയിരുന്നു.
അങ്ങനെ ഒരു വിശ്രമവിനോദമെന്നപോലെ അദ്ദേഹം പഠിച്ചുവന്ന പ്രാചീനസാഹിത്യം, വിവിധഭാഷകൾ, തത്ത്വശാസ്ത്രം, മുതലായവ അദ്ദേഹത്തിന്റെ  മൗലിക താല്പര്യ വിഷയങ്ങളായി മാറി.
വർഷങ്ങളായി അദ്ദേഹത്തിന്റെ വിനോദമായിരുന്ന നാണയശേഖരത്തെ പഠിക്കാൻ തുടങ്ങുകയും അതിനെ ആസ്പദമാക്കി അദ്ദേഹം താമസിയാതെ നാണയവിജ്ഞാനീയം (ഇന്ത്യൻ ന്യൂമിസ്മാറ്റിക്സ്) എന്ന പുതിയ മേഖല തുടങ്ങുകയും ചെയ്തു.
ഇന്ത്യൻ നാണയവിജ്ഞാനിയം
തന്റെ ശേഖരത്തിലേയും വിവിധ കഴ്ചബംഗ്ലാവുകളിൽ കണ്ടെത്തിയ പ്രാചീന നാണയങ്ങളും ലോഹവിജ്ഞാനീയ പരിശോധനക്ക് അദ്ദേഹം വിഷയമാക്കി.
അവയിലെ വിവിധ ലോഹക്കൂട്ടുകളുടെ അനുപാതവും ആ അനുപതങ്ങളിലെ മാറ്റവും അവയിൽ വിലയേറിയ ലോഹങ്ങളുടെ കുറവുകളും കാലഗണാ ക്രമമനുസരിച്ച് പരിശോധിച്ച് ആ നാണയങ്ങളുടെ കാലഘട്ടങ്ങളിലെ രാഷ്ട്ര സമ്പദ്‍വ്യവസ്ഥ എപ്രകാരമായിരിക്കാം എന്ന് അദ്ദേഹം ഗണിച്ചെടുത്തു.
നാണയപ്പെരുപ്പം എന്ന് നാം വിളിക്കുന്ന പ്രതിഭാസം മൗര്യ യുഗത്തിലും ഗുപ്തകാലഘട്ടത്തിലും മറ്റേത് കാലഘട്ടങ്ങളിലുമെല്ലാം പ്രത്യക്ഷമായി എന്നദ്ദേഹം കണ്ടുപിടിച്ചു.
അതോടൊപ്പം ആ കാലഘട്ടങ്ങളിലെ സാമൂഹിക-സാമ്പത്തിക-സൈനിക-രാഷ്ട്രീയ-സാംസ്കാരിക സംഭവങ്ങളും മാറ്റങ്ങളും വിശകലനം ചെയ്യുക കൂടി ചെയ്തപ്പോൾ അതേ വരെ അംഗീകൃത ചരിത്രകാരന്മാരെ ബുദ്ധിമുട്ടിച്ചിരുന്ന പല മേഖലകളും മറ നീക്കി പ്രത്യക്ഷപ്പെട്ടു.
ചരിത്രകാരന്മാർ അന്നുവരെ അംഗീകരിച്ചു വന്നതിനേക്കാൾ പ്രാധാന്യവും മുൻതൂക്കവും സാമ്പത്തിക ഘടകങ്ങൾക്കുണ്ട് എന്നദ്ദേഹം സ്ഥിരീകരിച്ചു.
ഈ കണ്ടെത്തലുകളിലൂടെ അദ്ദേഹം പ്രാകൃത കമ്യൂണിസത്തിനോടും അതിലൂടെ മാർക്സിസത്തോടും കൂടുതൽ അടുത്തു.
മാർക്സും ഏംഗൽസും പലഭാഷകളിലായി പ്രസിദ്ധപ്പെടുത്തിയ ലേഖനങ്ങളും പുസ്തകങ്ങളും അദ്ദേഹം വായിക്കുകയും അത് അദ്ദേഹത്തെ കൂടുതൽ വിഷമകരമായ ഒരു ഘട്ടത്തിലെത്തിക്കുകയും ചെയ്തു.
ഇന്ത്യയിലെ പണ്ഡിതന്മാർ എഴുതിയ ചരിത്രഗ്രന്ഥങ്ങളേപ്പോലെ തന്നെ മാർക്സിയൻ ചരിത്രകാരന്മാരുടെ കൃതികളും അപര്യാപ്തമാണെന്ന തിരിച്ചറിവായിരുന്നു അത്.
അക്കാദമീയ ചരിത്രകാരന്മാർ കാലഹരണപ്പെട്ട സിദ്ധാന്തങ്ങൾ കൂട്ടുപിടിച്ചുവെങ്കിൽ മാർക്സിയൻ ചരിത്രകാരന്മാർ മാർക്സിസത്തിലൂന്നിയ വീക്ഷണത്തിൽ നിന്ന് വ്യതിചലിച്ചതേ ഇല്ല.
ചരിത്രത്തെ അപഗ്രഥിക്കാൻ മാർക്സിസത്തെ അവലംബിക്കുന്നതിനു പകരം മാർക്സിസത്തിന്റെ ചൂളയിൽ ചരിത്രത്തെ രൂപപ്പെടുത്തിയെടുക്കുകയായിരുന്നു മിക്കവരും ചെയ്തിരുന്നത്.
ഇവയ്ക്കെതിരെ കൊസാംബി കുലീനമായിത്തന്നെ കടന്നാക്രമണം നടത്തി.
ഉദാഹരണമായി അദ്ദേഹം ഉയർത്തിക്കാട്ടിയത് ഡാങ്കേയുടെ ഇന്ത്യ ഫ്രം പ്രിമിറ്റീവ് കമ്മ്യൂണിസം ടു സ്ലേവറി എന്ന ഗ്രന്ഥത്തെയാണ്‌.
ചരിത്രരചനയിൽ
അങ്ങനെ തന്റെ സേവനം അത്യാവശ്യമായ ബൃഹത്തായ ഒരു മേഖല അദ്ദേഹം കണ്ടെത്തിയിരുന്നു.
ഇക്കാലത്ത് അദ്ദേഹം ഫെർഗൂസൻ കോളേജിൽ പ്രഫസ്സറായി സേവനം അനുഷ്ഠിക്കുകയായിരുന്നു.
അദ്ധ്യാപനം ചരിത്രരചനക്കും പ്രവർത്തനങ്ങൾക്കും തടസ്സമാവുമെന്ന് കണ്ടപ്പോൾ അദ്ദേഹം 1946-ൽ അവിടം വിട്ടു.
സ്വന്തമായി ഗവേഷണം നടത്തുവാനും അദ്ധ്യാപന ബാദ്ധ്യതകൾ ഒഴിവാക്കുവാനുമായി അദ്ദേഹം ബോംബേയിലെ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച് എന്ന സ്ഥാപനത്തിലെ ഗണിതശാസ്ത്ര അദ്ധ്യാപകനായി.
16 വർഷം അദ്ദേഹം അവിടെ തുടർന്നു.
ഇക്കാലത്താണ്‌ അദ്ദേഹത്തിന്റെ മികച്ച ചരിത്ര സൃഷ്ടികൾ പുറത്തുവന്നത്.
ഗണിതശാസ്ത്രജ്ഞനായ ദാമോദറിനെ ചരിത്രപണ്ഡിതരും അതുവഴി ലോകവും അറിയാൻ തുടങ്ങിയത് പൂനയിലെ വിശ്വപ്രശസ്തമായ ഓറിയന്റൽ ഭണ്ഡാർക്കാർ ഇൻസ്റ്റിറ്റ്യൂട്ടിന്റെ ആനാൽസ്, ന്യൂ ഇന്ത്യാ ആന്റിക്ക്വറ്റി, റോയൽ ഏഷ്യാറ്റിക് സൊസൈറ്റി ജേർണൽ തുടങ്ങിയ ഗവേഷണാസ്പദമായ കാലികങ്ങളിൽ പ്രസിദ്ധീകരിക്കപ്പെട്ട ചെറു ലേഖനങ്ങളിലൂടെയും പുസ്തക വിമർശനങ്ങളിലൂടെയുമാണ്‌.
സോവിയറ്റ് ഗ്രന്ഥകർത്രി കെ.എ. അന്റനോവയുടെ ഇന്ത്യൻ ഫ്യൂഡലിസത്തെയും ഭാരതീയ വിദ്യാഭവൻ പ്രസിദ്ധീകരിച്ച ബഹുവാള്യചരിത്രത്തിന്റെ ആദ്യ മൂന്നു വാള്യങ്ങളേയും ഖണ്ഡനവിമർശങ്ങൾ ചെയ്തത് ഇക്കൂട്ടത്തിൽ പ്രത്യേകം ശ്രദ്ധയാകർഷിച്ചിരുന്നു.
ജർമ്മൻകാരനും പ്രശസ്ത ഇന്തോളജിസ്റ്റുമായ ജോർജ്ജ് തോംസണും കോസാംബിയുടെ വിമർശനങ്ങൾക്ക് പാത്രമായി.
ഇന്ത്യാ ചരിത്രപഠനവും മാർക്സിസ്റ്റ് ചരിത്രവിജ്ഞാനീയവും സംബന്ധിച്ച അദ്ദേഹത്തിന്റെ ആദ്യത്തെ കൃതി “ഇന്ത്യാ ചരിത്രപഠനത്തിനൊരു മുഖവുര” 1956 -ൽ പുറത്തിറങ്ങി.
ഇതോടെ മാർക്സിസ്റ്റ് ചരിത്ര വീക്ഷണത്തിലും ഇന്ത്യാ ചരിത്രരചനയിലും ഒരു വഴിത്തിരിവുണ്ടായി.
തുടർന്നു പ്രസിദ്ധീകരിക്കപ്പെട്ട “മിത്തും യാഥാർത്ത്യവും“ (1962), "പ്രാചീനഭാരതത്തിന്റെ സംസ്കാരവും നാഗരികതയും ചരിത്രരൂപരേഖയിൽ" (1965) എന്നീ ഗ്രന്ഥങ്ങൾ ആദ്യ കൃതിയിൽ ആവിഷ്കരിക്കപ്പെട്ട സിദ്ധാന്തങ്ങളുടെ പ്രയോഗവത്കരണങ്ങളായിരുന്നു.
പിന്നീട് പുസ്തകരൂപത്തിൽ പ്രസിദ്ധീകരിക്കപ്പെട്ടത് “രോഷജനകങ്ങളായ പ്രബന്ധങ്ങൾ“ ആയിരുന്നു (1957) .
ഇത് പത്രശൈലിയിൽ എഴുതിയ ലേഖനങ്ങളുടെ സമാഹാരമാണ്.
അദ്ദേഹത്തിന്റെ അഭിപ്രായത്തിൽ ചരിത്രം എന്നത് ഉത്പാദനോപാധികളുടെ ബന്ധങ്ങളേയും ഒന്നിനു പുറകെ ഒന്നായി വരുന്ന വികാസങ്ങളെ കാലഗണനാക്രമത്തിലുള്ള അവതരണമാണ്.
ഇത് അദ്ദേഹം മുഖവുരയുടെ തുടക്കത്തിൽ തന്നെ സൂചിപ്പിക്കുന്നുണ്ട്.
മാർക്സ് യൂറോപ്പിനെ അടിസ്ഥാനപ്പെടുത്തി വകതിരിച്ച ചില സം‍വർഗങ്ങളെ അപ്പാടെ യാന്ത്രികമായി ഇന്ത്യയിലേക്ക് ആരോപിക്കാനുള്ള ചിലരുടെ ശ്രമങ്ങളെ കൊസാംബി ശക്തിയുക്തം എതിർത്തു.
മാർക്സും ഏംഗത്സും യൂറോപ്പിനെ അടിസ്ഥാനപ്പെടുത്തി പ്രാകൃത കമ്യൂണിസം, അടിമത്തം, നാടുവാഴിത്തം, മുതലാളിത്തം എന്നീ ഘട്ടങ്ങളെ വേർതിരിച്ചെടുക്കുകയും അഞ്ചാമത്തെ ഘട്ടം സോഷ്യലിസമായിരിക്കുകയും എന്ന് പ്രവചിക്കുകയും ചെയ്തു.
എന്നാൽ ഏഷ്യൻ രാജ്യങ്ങളെ പരാമർശിക്കുമ്പോൾ ഇവയിൽ ഒന്നും പെടാത്ത ഏഷ്യൻ ഉത്പാദന സമ്പ്രദായം (ഏഷ്യാറ്റിക് മോഡൽ ഓഫ് പ്രൊഡക്ഷൻ) എന്നൊരാശയം അദ്ദേഹം നിർദ്ദേശിച്ചു.
ഇത് ഇന്ത്യയിൽ ബ്രിട്ടീഷുകാർ വരുന്നതു വരെ വ്യത്യാസമൊന്നുമില്ലാതെ തുടരുകയായിരുന്നു എന്ന് അദ്ദേഹം കരുതി.
ഇന്ത്യൻ സമൂഹത്തിന് ഒരു ചരിത്രമേ ഇല്ല, ചുരുങ്ങിയ പക്ഷം അറിയപ്പെടുന്ന ചരിത്രമെങ്കിലും, നാം ഇന്നറിയന്ന ചരിത്രം, പുറത്തു നിന്ന് കടന്നു വന്നതും പരിവർത്തനരഹിതവുമായ സമൂഹത്തിന്റെ അടിസ്ഥാനത്തിൽ സാമ്രാജ്യങ്ങൾ സ്ഥാപിച്ചവരുടെ ചരിത്രമാണ്” എന്നു പോലും മാർക്സ് പരാമർശിക്കുകയുണ്ടായി.
ഇത്തരം വേദവാക്യങ്ങൾ അപ്പാടെ വിഴുങ്ങുന്നതിനു കൊസാംബി തയ്യാറായിരുന്നില്ല.
ഇത്തരം മാതൃകകളിലൂടെ ഇന്ത്യാ ചരിത്രരചന ചരിത്രത്തോടോ മാർക്സിസത്തോടേ നീതിപുലർത്തിക്കൊണ്ടാവില്ല എന്നദ്ദേഹം വാദിച്ചു.
പ്രാചീന ഗ്രീസിലേയും റോമിലേയും പോലുള്ള അടിമത്ത വ്യവസ്ഥ ഇന്ത്യയിലുണ്ടായിരുന്നു എന്ന ഡാങ്കേയുടെ വാദത്തെ അദ്ദേഹം ഖണ്ഡിച്ചതങ്ങനെയാണ്.
റോമിലും മറ്റുമുണ്ടായിരുന്നതുപോലെ അടിമകൾ വൻ സംഖ്യ ഇവിടെ ഉണ്ടായിരുന്നില്ല.
ഇവിടെയുള്ളവർ ശൂദ്രരായിരുന്നു, അവർ മർദ്ദിതരും ചൂഷിതരുമായിരുന്നുവെങ്കിലും അടിമകളെ വിറ്റ് ക്രയവിക്രയം ചെയ്യുന്ന രീതിയുണ്ടായിരുന്നില്ല.
ഏഷ്യാറ്റിക് മോഡൽ എന്ന സങ്കല്പത്തിന് കൊസാംബി വിലകല്പിച്ചിരുന്നുവെങ്കിലും അത് പരിവർത്തനരഹിതമായി സഹസ്രാബ്ദങ്ങൾ തുടർന്നു എന്നത് അദ്ദേഹം സ്വീകരിക്കുന്നില്ല.
നാടോടികളും കന്നുകാലി വളർത്തലുകാരുമായിരുന്നു ആര്യന്മാർ എന്ന് വിളിക്കുന്ന സമൂഹം സമൃദ്ധിയുള്ള മധ്യകിഴക്കൻ ഗംഗാ സമതലങ്ങളിലേക്ക് പ്രവേശിച്ച് സ്ഥിരതാമസക്കാരായ കൃഷിക്കാരായി മാറിയതിനെക്കുറിച്ചും ഇരുമ്പിന്റെ ഉപയോഗം കൃഷിയെ ഗണ്യമായി വളർത്തിയതിനെക്കുറിച്ചും കൊസാംബി സവിസ്തരം പ്രതിപാദിച്ചിട്ടുണ്ട്.
ഈ പുതിയ മാറ്റത്തിന്റേയും നഗരവത്കരണത്തിന്റേയും സമൃദ്ധിയുടേയും ചൂഷണത്തിന്റേയും ഫലമായിട്ടുണ്ടായ പ്രശ്നങ്ങൾക്ക് പരിഹാരമെന്നോണമാണ് ബുദ്ധമതം പ്രചരിച്ചതെന്ന അദ്ദേഹത്തിന്റെ ആദ്യകാല നിഗമനം പിന്നീട് പല ചരിത്രകാരന്മാരും അംഗീകരിക്കുകയുണ്ടായി.
ഗുപ്തകാലത്തിന്റെ സമാപ്തിയോടെ രൂപം കൊണ്ട നാടുവാഴിത്തവും അതുളവാക്കിയ മാറ്റങ്ങളും ആദ്യമായി ചിത്രീകരിച്ചത് കൊസാംബിയാണ്.
ഇതും പിന്നീട് ചരിത്രകാർന്മാർ അവലംബിക്കുകയുണ്ടായി.
1962 -ൽ മുഴുവൻ സമയം എഴുത്തിനും ഗവേഷണത്തിനുമായി അദ്ദേഹം ജോലിയിൽ നിന്ന് വിരമിച്ചു.
1966-ൽ പൂനെയിൽ വച്ച് ആകസ്മികമായി ഉറക്കത്തിൽ അദ്ദേഹം അന്തരിച്ചു.
കൃതികൾ ഇന്ത്യാചരിത്രപഠനത്തിനൊരു മുഖവുര മിത്തും യാഥാർത്ഥ്യവും പ്രാചീനഭാരതത്തിന്റെ സംസ്കാരവും നാഗരികതിയും ചരിത്രരൂപരേഖയിൽ രോഷജനകങ്ങളായ പ്രബന്ധങ്ങൾ അവലംബം
ഡി.ടി.എച്ച് ടി.വി
ഡി.ടി.എച്ച് ടി.വി എന്നത് ഉപഗ്രഹങ്ങളിൽ നിന്നും നേരിട്ട് സിഗ്നലുകൾ വീടുകളിലേക്ക് സ്വീകരിക്കുന്ന രീതിയിലുള്ള സംവിധാനമാണ്.2000 നവംബറിലാണ് ഈ സംവിധാനം ഭാരത സർക്കാർ അംഗീകരിച്ചത്.
2003 ഒക്ടോബർ 2 ന് ആരംഭിച്ച ഡിഷ് ടിവിയാണ് ഇന്ത്യയിലെ ആദ്യ ഡി.ടി.എച്ച് സേവന ദാതാവ്.
2004 ഡിസംബറിൽ പ്രസാർ ഭാരതി അവതരിപ്പിച്ച ദൂരദർശന്റെ ഡി.ഡി ഫ്രീ ഡിഷ് ആണ് ആദ്യത്തെ സൗജന്യ ടി.വി. സംവിധാനമൊരുക്കിയത്.
സ്വകാര്യ ഡി.ടി.എച്ച് സേവനദാതാക്കൾ ഉൾപ്പെടെ ഇന്റർ ഓപ്പറബിലിറ്റി സൗകര്യമുള്ള ഫ്രീടു എയർ സെറ്റ്ടോപ്പ് ബോക്സുകൾ ഉപഭോക്താക്കൾക്ക് നൽകണമെന്ന് സർക്കാർ ഗൈഡ് ലൈനിൽ നിർദ്ദേശിക്കുന്നുണ്ടെങ്കിലും നിലവിൽ ഒരു കമ്പനിയും ഈ നിർദ്ദേശം പാലിക്കുന്നില്ല .https://mib.gov.in/sites/default/files/GuidelinesforDTHServiceDated15.3.2001.pdf
സേവന ദാതാക്കളുടെ പട്ടിക S. No. Service Provider Launch date Subscribers
(in millions) Ownership 1 Dish TV 2 October 2003 14.9 (June 2016) Zee Entertainment Enterprises 2 DD Free Dish December 2004 Prasar Bharati 3 Tata Sky August 2006 12 (September 2016) Tata Sons (60%)
21st Century Fox (30%) Temasek Holdings (10%) 4 Sun Direct 2007 10 (January 2015) Sun Network (80%)
Astro Group (20%) 5 Airtel digital TV 2008 12.15 (June 2016) Bharti Airtel Limited 6 Reliance Digital TV August 2008 5 (June 2016) Reliance Communications 7 Videocon d2h June 2009 12.29 (June 2016) Videocon Group 8 ABS Free Dish 2012 Asia Broadcast Satellite 9 Zing Digital January 2015 Dish TV ഉപഗ്രഹങ്ങൾ Satellite Owner Launch date Mission life User(s) INSAT-4A ISRO 12 years Tata Sky GSAT-10 ISRO 15 years Tata Sky ST 2 Singtel 15 years Videocon d2h MEASAT 3 MEASAT Satellite Systems 15 years Reliance Digital TV and Sun Direct GSAT-15 ISRO 12 years DD Free Dish and Sun Direct NSS 6 SES S.A. 15 years Dish TV Asiasat 5 AsiaSat 15 years Dish TV SES 7 SES S.A. 15 years Airtel digital TV References
ഡി.ടി.എസ്. ഇംഗ്ലീഷ് വിലാസം https://ml.wikipedia.org/wiki/DTS_(sound_system)
ഡി ടി എസ് അഥവാ ഡിജിറ്റൽ തീയേറ്റർ സിസ്റ്റം(അതിനൂതന ശബ്ദ വിംന്യാസ സംവിധാനം), ആധുനിക രീതിയിലുള്ള ശബ്ദ വിന്യാസത്തിനായി സിനിമാ കൊട്ടകകളിൽ സ്ഥാപിക്കപ്പെട്ടിട്ടുള്ള  സംവിധാനമാണ്.
മുൻപൊക്കെ ഫിലിമിന്റെ ഒരരികിലുള്ള ട്രാക്കുകളിൽ നിന്നും സിനിമാ പ്രൊജക്ടറുകൾ ശബ്ദം വേർതിരിച്ച് വെള്ളിത്തിരയുടെ പുറകിലുള്ള സ്പീക്കറിൽ എത്തികുകയായിരുന്നു പതിവ്, എന്നാൽ ഡിജിറ്റൽ സംവിധാനങ്ങളൂടെ ആവിർഭാവത്തോടെ കൂടുതൽ വ്യക്തയാർന്ന ശബ്ദം പല ട്രാക്കുകളിലായി കോമ്പാക്ട് ഡിസ്കുകളിൽ (C D) രേഖപ്പെടുത്താനാരംഭിക്കുകയും, സിനിമാ പ്രൊജക്ടറിനോട് ചേർന്ന് ഘടിപ്പിച്ചിരിക്കുന്ന ഇത്തരം ഡിസ്ക്കുകൾ പ്രവർത്തിപ്പിക്കുന്ന ഉപകരണത്തിലൂടെ സിനിമാ കൊട്ടകയിൽ പലഭാഗത്തായി വിന്യസിച്ചിരിക്കുന്ന സ്പീക്കറുകളിലൂടെ തെളിമയാർന്ന, ഉച്ചതയിലുള്ള ശബ്ദവീചികൾ മുഴങ്ങിത്തുടങ്ങുകയും ചെയ്തു.
ലോക സിനിമയിൽ ഡി.ടി.എസ് ആദ്യമായി പരീക്ഷിക്കപ്പെട്ടത് സ്റ്റീവൻ സ്പീൽബർഗ്ഗിന്റെ 'ജുറാസിക് പാർക്ക്' എന്ന സിനിമയിലാണ്.
ഇന്ത്യയിൽ ആദ്യമായി ഈ ശബ്ദ സംവിധാനം ഉപയോഗിച്ചത് " കറുപ്പ് റോജ " ( 1996 ) എന്ന തമിഴ് സിനിമയിലാണ് .
എങ്കിലും പ്രചുര പ്രചാരം നേടിയത് കമൽ ഹാസ്സന്റെ " ഇന്ത്യൻ " ( 1996 ) എന്ന സിനിമയിലൂടെ ആണ്.
മലയാളത്തിൽ 1997 ൽ റീ റിലീസ് ചെയ്ത നവോദയുടെ 'മൈ ഡിയർ കുട്ടിച്ചാത്തൻ' എന്ന ത്രിമാന സിനിമ ഡി.ടി.എസ് യുഗത്തിനു തുടക്കം കുറിച്ചു.
കേരളത്തിൽ ആദ്യമായി ഡി ടി എസ് സ്ഥാപിക്കപ്പെട്ട തീയേറ്ററുകൾ താഴെപ്പറയുന്നവയാണ്.
കൃപ  (തിരുവന്തപുരം) അഭിലാഷ് (കോട്ടയം) ശ്രീധർ (കൊച്ചി) ക്രൗൺ (കോഴിക്കോട്) അവലംബം
ഡി.ഡി. കിസാൻ ഇംഗ്ലീഷ് വിലാസം https://ml.wikipedia.org/wiki/DD_Kisan
ഇന്ത്യയിലെ കർഷകർക്കു വേണ്ടി ദൂർദർശന്റെ ഉടമസ്ഥതയിൽ 2015 മേയ് 26-ന് സംപ്രേഷണമാരംഭിച്ച ഒരു മുഴുവൻ സമയ ടെലിവിഷൻ ചാനലാണ് ഡി. ഡി. കിസാൻ .
ഡി. ഡി. എന്നത് ദൂർദർശൻ എന്നതിന്റെ ചുരുക്കെഴുത്തും 'കിസാൻ' എന്നത് 'കർഷകൻ' എന്നർത്ഥം വരുന്ന ഹിന്ദി വാക്കുമാണ്.
24 മണിക്കൂറും കാർഷിക പരിപാടികൾ സംപ്രേഷണം ചെയ്യാനുദ്ദേശിക്കുന്ന ചാനൽ രാജ്യത്തെ കർഷകർക്കായി സമർപ്പിച്ചത് പ്രധാനമന്ത്രി നരേന്ദ്ര മോദിയായിരുന്നു .
കാർഷിക മേഖലയുമായി ബന്ധപ്പെട്ട രാജ്യത്തിന്റെ ആദ്യ ചാനലിന്റെ ബ്രാന്റ് അംബാസഡറായി ഹിന്ദി സിനിമാ താരം അമിതാഭ് ബച്ചൻ നിയമിതനായി.
രാജ്യത്തെ എല്ലാ കേബിൾ,ഡി.
ടി.എച്ച് ഓപ്പറേറ്റർമാരും തങ്ങളുടെ എല്ലാ ഉപയോക്താക്കൾക്കും നിർബന്ധമായും നൽകിയിരിക്കേണ്ട ഒരു ചാനലാണ് ഡി. ഡി. കിസാൻ.
ചാനലിന്റെ മൊത്തം ബഡ്ജറ്റ് ഏകദേശം 45 കോടി രൂപയാണ്.
കർഷകർക്കായുള്ള ആദ്യ ചാനൽ
നരേന്ദ്ര മോദി സർക്കാരിന്റെ ഒന്നാം വാർഷികത്തോടനുബന്ധിച്ച് രാജ്യത്തെ ഗ്രാമീണ കർഷകർക്കായി 2015 മേയ് 26-ന് സമർപ്പിക്കപ്പെട്ട ആദ്യ ചാനലാണ് ഡി. ഡി. കിസാൻ.
വിവിധ കൃഷി രീതികളെക്കുറിച്ചും സർക്കാർ സേവനങ്ങളെക്കുറിച്ചും കർഷകരെ ബോധവാൻമാരാക്കുകയെന്നതാണ് ചാനലിന്റെ പ്രധാന ലക്ഷ്യം .
കർഷക ആത്മഹത്യകൾ വർദ്ധിച്ചുവരുന്ന സാഹചര്യത്തിൽ കർഷകരുടെ പ്രാധാന്യവും മഹത്ത്വവും സമൂഹത്തെ ബോധ്യപ്പെടുത്തുകയെന്നതാണ് മറ്റൊരു ലക്ഷ്യം പരിപാടികൾ
കർഷകർക്ക് അറിവും പ്രോത്സാഹനവും നൽകുന്ന കാർഷിക പരിപാടികൾ 24 മണിക്കൂറും ലഭ്യമാക്കുകയാണ് ചാനലിലൂടെ ലക്ഷ്യം വയ്ക്കുന്നത്.
പ്രധാനപ്പെട്ട കാർഷികപ്രശ്നങ്ങൾക്കു പുറമെ ഗ്രാമീണ വികസനം, ആരോഗ്യം, കുടുംബക്ഷേമം, ശിശു പരിചരണം, സ്ത്രീ സുരക്ഷ, ജലസ്രോതസ്സുകൾ, ഊർജസ്രോതസ്സുകൾ, പരിസ്ഥിതി, വനം, കാലാവസ്ഥ വ്യതിയാനം, ശാസ്ത്ര സാങ്കേതിക വിവരങ്ങൾ, പൊതു വിതരണം, കുടിവെള്ള വിതരണം, ഭക്ഷ്യ വ്യവസായം, ഭൗമശാസ്ത്രം, ജൈവ രാസ വളങ്ങൾ, മനുഷ്യ വിഭവ പുരോഗമനം, തൊഴിൽ, നൈപുണ്യ വികസനം, തുടങ്ങീ എല്ലാ മേഖലകളിൽ നിന്നുമുള്ള പരിപാടികൾ ഉണ്ടായിരിക്കും.
ദൂർദർശനാണ് രാജ്യത്തെ ഏറ്റവും വലിയ  ചാനൽ ശൃംഖലയുള്ളത്.
പ്രസാർ ഭാരതിയുടെ ഭാഗമായ ദൂർദർശന്റെ ഉടമസ്ഥതയിലുള്ള അനേകം ചാനലുകളിലൊന്നാണ് ഡി. ഡി. കിസാൻ.
പ്രസാർ ഭാരതിയുടെ അഡീഷണൽ ഡയറക്ടർ ജനറലായ രഞ്ജൻ മുഖർജിയാണ് ചാനലിന്റെ നിലവിലെ മേധാവി (2015 ജൂലൈ പ്രകാരം).
അംബാസഡർ
ഡി. ഡി. കിസാന്റെ പ്രചാരണത്തിനായി ഹിന്ദി സിനിമാ താരം അമിതാഭ് ബച്ചനാണ് ബ്രാന്റ് അംബാസഡറായി നിയമിക്കപ്പെട്ടത്.
ചാനലിന്റെ അംബാസഡറാകുവാൻ അമിതാഭ് ബച്ചൻ 6.31 കോടി രൂപ പ്രതിഫലം കൈപ്പറ്റിയെന്ന രീതിയിൽ വാർത്തകൾ പ്രചരിച്ചത് വിവാദങ്ങൾ സൃഷ്ടിച്ചിരുന്നു.
എന്നാൽ പ്രതിഫലം വാങ്ങാതെയാണ് ചാനലിന്റെ പ്രചാരണത്തിനായി പ്രവർത്തിക്കുന്നതെന്ന് അദ്ദേഹം വ്യക്തമാക്കുകയും ചെയ്തിരുന്നു.
ഔദ്യോഗിക വെബ്സൈറ്റ് Archived 2016-01-03 at the Wayback Machine .
ഡി.ഡി. മലയാളം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
ഇൻഫ്രാസ്ട്രക്ചറിന്റെ കാര്യത്തിൽ ഇന്ന് കേരളത്തിലെ ഏറ്റവും വലിയ സം‌പ്രേഷകർ ദൂരദർശനാണ്
ഡി.പി. അഭിജിത്ത് ഈ ജീവിച്ചിരിക്കുന്ന വ്യക്തിയുടെ ജീവചരിത്ര ലേഖനത്തിൽ പരിശോധനായോഗ്യതയുള്ള അവലംബങ്ങളോ ഉറവിടങ്ങളോ ഉൾപ്പെടുന്നില്ല .
Find sources: "ഡി.പി. അഭിജിത്ത്" – news · newspapers · books · scholar · JSTOR ( 2021 ഒക്ടോബർ ) ( Learn how and when to remove this message ) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊല്ലം ജില്ലയിലെ കടക്കൽ സ്വദേശി.
നിലമേൽ എൻ. എസ്. എസ്.
കോളേജിൽ നിന്ന് മലയാളത്തിൽ ബിരുദവും കാലടി സംസ്കൃത സർവകലാശാലയിൽ നിന്ന് ബിരുദാനന്തര ബിരുദവും നേടി.
ആനുകാലികങ്ങളിൽ കഥകൾ പ്രസിദ്ധീകരിച്ചിട്ടുണ്ട്.
2019ലെ മാതൃഭൂമി കെ. വി. അനൂപ് സ്മാരക കഥാ പുരസ്കാരം 'പരേതരുടെ പുസ്തകം' എന്ന ചെറുകഥയ്ക്ക് ലഭിച്ചു.
2020ലെ ഫൈൻ ആർട്സ് സൊസൈറ്റി  കഥാ അവാർഡ്,  2021ലെ  മാതൃഭൂമി വിഷുപ്പതിപ്പ് കഥ മത്സരത്തിൽ 'ബ്ലഡ്‌ റവലൂഷൻ' എന്ന കഥയ്ക്ക് മൂന്നാം സമ്മാനവും ലഭിച്ചിട്ടുണ്ട്.
2020 ലെ മഹാകവി ഉള്ളൂർ സ്മാരക കഥാ അവർഡും നേടിയിട്ടുണ്ട്.
ഡി.ജി.എൻ.
ദ്വിമാന-ത്രിമാന വിവരങ്ങൾ (വരപ്പുകൾ, രൂപരേഖകൾ....) ശേഖരിച്ചുവെക്കാനായി ഉപയോഗിക്കുന്ന ഒരു ഫയൽ ഫോർമാറ്റാണ് ഡി.ജി.എൻ (DGN) .
ഡിസൈൻ എന്നതിന്റെ ചുരുക്കമായാണ് ഡിജിഎൻ എന്ന ഫയൽ ടൈപ്പ് രൂപപ്പെടുന്നത്.
ബെന്റ്ലി സിസ്റ്റംസ്, മൈക്രോസ്റ്റേഷൻ, ഇന്റർഗ്രാഫിന്റെ ഇന്ററാക്ടീവ് ഗ്രാഫിക്സ് ഡിസൈൻ സിസ്റ്റം (ഐജിഡിഎസ്) തുടങ്ങിയ കാഡ് സോഫ്റ്റ്‌വെയറുകൾ ഈ ഫോർമാറ്റിനെ പിന്തുണയ്ക്കുന്നു .
കെട്ടിടങ്ങൾ, ഹൈവേകൾ, പാലങ്ങൾ, പ്രോസസ്സ് പ്ലാന്റുകൾ, കപ്പൽ നിർമ്മാണം എന്നിവ ഉൾപ്പെടെയുള്ള നിർമാണ പദ്ധതികളിൽ ഡിജിഎൻ ഫോർമാറ്റ് ഉപയോഗിക്കുന്നു.
ഓട്ടോഡെസ്കിന്റെ ഡി.ഡബ്ല്യു.ജി ആണ് ഡിജി‌എൻ ഫോർമാറ്റുമായുള്ള മത്സരത്തിൽ എതിർസ്ഥാനത്ത് ഉള്ളത്.
1980-കളിൽ ഇന്റർഗ്രാഫ് പ്രസിദ്ധീകരിച്ച വി7 ഡിജിഎൻ (ഇന്റർഗ്രാഫ് ഡിജിഎൻ), 2000-ൽ ബെന്റ്ലി സിസ്റ്റംസ് പരിഷ്കരിച്ച് സൃഷ്ടിച്ച വി8 ഡിജിഎൻ എന്നിങ്ങനെ രണ്ട് പതിപ്പുകളാണ് ഈ തരം ഫയലുകൾക്കുള്ളത്.
ഡി.ഡി.സി. അനുസരിച്ചുള്ള പ്രധാന വിഷയങ്ങളുടെ പട്ടിക
മലയാളം ഗ്രന്ഥശാലകളെ സംബന്ധിച്ച് പ്രാധാന്യമുള്ള വിഷയങ്ങൾ ഉൾപ്പെടുന്ന ഡ്യൂയി ദശാംശവർഗ്ഗീകരണപദ്ധതി അനുസരിച്ചുള്ള പട്ടിക താഴെ കാണാം.
‌ രാജ്യങ്ങൾ  യാത്രകൾ 915.4 ഇന്ത്യ, യാത്രകൾ 915.483 കേരളം, യാത്രകൾ 916 ആഫ്രിക്കൻ രാജ്യങ്ങൾ  യാത്രകൾ 916.2 ഈജിപ്ത്‌, യാത്രകൾ 917 അമേരിക്കൻ രാജ്യങ്ങൾ  യാത്രകൾ 919.4 ആസ്ത്രലേഷ്യൻ രാജ്യങ്ങൾ  യാത്രകൾ 920 ജീവചരിത്രം 920 ജീവചരിത്രം - ബാലസാഹിത്യം 920.03 ജീവചരിത്രം - വിജ്ഞാനകോശം 930 ചരിത്രം, സംസ്കാരം 930 ചരിത്രം, സംസ്കാരം - ബാലസാഹിത്യം 930.07 ചരിത്രം, സംസ്കാരം - പാഠപുസ്തകം 931 ലോകചരിത്രം 931 ലോകചരിത്രം - ബാലസാഹിത്യം 931.07 ലോകചരിത്രം - പാഠപുസ്തകം 940 യൂറോപ്യൻ ചരിത്രം 941 ഇംഗ്ലണ്ട് - ചരിത്രം 943 ജർമ്മനി- ചരിത്രം 947 സോവിയറ്റ്‌ യൂണിയൻ - ചരിത്രം 950 ഏഷ്യ - ചരിത്രം 951 ചൈന - ചരിത്രം 952 ജാപ്പാൻ - ചരിത്രം 953 അറേബ്യ - ചരിത്രം 954 ഇന്ത്യാചരിത്രം 954 ഇന്ത്യാചരിത്രം - ബാലസാഹിത്യം 954.07 ഇന്ത്യാചരിത്രം - പാഠപുസ്തകം 954.83 കേരളചരിത്രം 954.83.07 കേരളചരിത്രം - പാഠപുസ്തകം 954.835 ശ്രീനാരായണഗുരു 954.835.1 ശ്രീനാരായണഗുരു കൃതികൾ 954.836 ചട്ടമ്പിസ്വാമികൾ 954.836.1 ചട്ടമ്പിസ്വാമി കൃതികൾ 960 ആഫ്രിക്ക - ചരിത്രം 962 ഈജിപ്ത് - ചരിത്രം 970 അമേരിക്ക - ചരിത്രം അവലംബം
ഡി.ഡബ്ല്യു.ജി (ഫയൽ ടൈപ്പ്)
ദ്വിമാന-ത്രിമാന  വിവരങ്ങൾ (വരപ്പുകൾ, രൂപരേഖകൾ....) ശേഖരിച്ചുവെക്കാനായി ഉപയോഗിക്കുന്ന ഒരു ബൈനറി ഫയൽ ഫോർമാറ്റാണ് ഡി.ഡബ്ല്യു.ജി ( DWG) ) .
ഓട്ടോകാഡ്, ബ്രിക്സ്കാഡ്, ഇന്റലികാഡ്, ഡ്രാഫ്റ്റ്‌സൈറ്റ് തുടങ്ങിയ നിരവധി ഡിസൈൻ സോഫ്റ്റ്‌വെയറുകളുടെ അടിസ്ഥാന ഫോർമാറ്റായി നിലകൊള്ളുന്ന ഡി.ഡബ്ല്യു.ജി ഫോർമാറ്റിനെ ഏതാണ്ട് എല്ലാ ഡിസൈൻ സോഫ്റ്റ്‌വെയറുകളും പിന്തുണക്കുന്നുണ്ട്.
അനുബന്ധ ഫോർമാറ്റുകളായ ബി.എ.കെ (.bak ഡ്രോയിംഗ് ബാക്കപ്പ്), ഡി.ഡബ്ല്യു.എസ് (.dws ഡ്രോയിംഗ് സ്റ്റാൻഡേർഡ്), ഡി.ഡബ്ല്യു.ടി (.dwt ഡ്രോയിംഗ് ടെംപ്ലേറ്റ്), എസ്.വി.$ (.sv$ താൽക്കാലിക ഓട്ടോമാറ്റിക് സേവ്) എന്നിവയെല്ലാം അടിസ്ഥാനപരമായി ഡി.ഡബ്ല്യു.ജി ഫയലുകൾ തന്നെയാണ്.